OpenLLM-France/wikimedia huggingface dataset:
# Juan de Fuca

Juan de Fuca, jaiotzez Ioannis Phokas (grezieraz: Ἰωάννης Φωκᾶς) (Valerianos, Joniako Uharteak, Grezia, 1536-Zefalonia, Grezia 1602), Apostolos Valerianos izenarekin ezaguna ere bai, itsas kapitain eta esploratzailea izan zen.

## Biografia

Grezian jaioa, Filipe II.a Espainiakoaren agindupean egun Mexiko den Espainia Berriko Erregeorderriaren iparraldea esploratu zuen eta Ozeano Barea eta Ozeano Atlantikoaren arteko Ipar-mendebaldeko Pasaia bilatzen saiatu zen. 1592an bidaia batean 1788tik bere izena daraman itsasartea aurkitu zuen, Juan de Fucaren itsasartea alegia.

## Ipar Amerikako plaka

Juan de Fuca plaka Ipar Amerikako plakaren mendebaldeko ertzaren iparraldean subduzitzen den plaka tektoniko bat da. Hegoaldean, San Andres failarekin muga egiten du, eta, mendebaldean, Pazifikoko plakarekin. Juan de Fuca Plaka, hiru zatitan apurtu zen. Horietatik, erdialdeko zatia da Juan de Fuca izena daramana.

## Ikus, gainera

* Juan de Fuca plaka
* Vancouver (uhartea)

## Kanpo estekak

* (Gaztelaniaz):Juan de Fucaren biografia.
* (Ingelesez)Dictionary of Canadian Biography Online
* (Ingelesez):http://www.famousamericans.net/apostolosvalerianos/
* (Ingelesez):https://web.archive.org/web/20071017232515/http://www.vancouver.grconsulate.ca/english/pioneers/index.cfm?Directory=Pioneers&Page=4
* Datuak: Q504735
* Multimedia: Juan de Fuca / Q504735
# Juan de Garay kalea (Bilbo)

Juan de Garay kalea :
| Bilbo, Iralabarri eta Zabalburu ||
| Juan de Garay kalearen irudia. ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Juan de Garay kalea Juan de Garay kalea Juan de Garay kalea ||
| Koordenatuak: | 43°15′12.10″N 2°56′03.14″W﻿ / ﻿43.2533611°N 2.9342056°W﻿ / 43.2533611; -2.9342056 |
Juan de Garay kalea Bizkaiko hiriburua den Bilboko kale eta hiribide bat da. Izena Juan Garai esploratzailearen omenez darama. Juan de Garay biribilgunean hasi eta maldan behera jarraituz Zabalburu plazan amaitzen da. Hiriko sarbide nagusienetako bat da.

## Eraikin interesgarria

Juan de Garay kalearen inguruan honako eraikin, leku eta monumentu nabarmen hauek daude:
* Juan de Garay biribilgunea
* Jesusen eliza
* San Luis Beltran eliza
* Urizar dorretxea
* Zabalburuko dorreak
* Zabalburu plaza
* Zabalburu plaza.
* Urizar dorretxea.
* San Luis Beltran eliza.
* Juan de Garay kalea.
* Juan de Garay kalea.

## Garraiobideak

* Zabalburuko geltokia, Bilboko Metroa.
* Zabalburuko geltokia, Bilboko Renfe Aldiriak.

## Kanpo estekak

* Datuak: Q20888820
* Multimedia: Calle Juan de Garay / Q20888820
# Juan de Iturburu

Juan de Iturburu (Lekeitio, 1724ko urtarrilaren 3a - Bilbo, 1796ko martxoaren 16a) euskal arkitekto ezaguna izan zen. Bere lanak Rokoko estilokoak dira baina denborarekin Akademizismo estilora hurbildu zen.

## Biografia

Gurasoak Ispasterko Juan de Iturburu eta Maria de Mendasona ziren. Artista bezala zura eta harria landu zuen. 1752an Bilbon dago eta hiri horretan biziko da hil arte. 1763an Dimako Maria Manuela de Gojenolarekin ezkondu zen. Hil zenean hiru alaba utzi zituen, bat Bilboko Gizakundea Komentuan.

## Obra

Batez ere erretaula egile bezala ezagutu zitzaion. Gutxienez hiru erretaula nagusi eta hamar albokoak egin zituen; beste batzuen ideiak prestatu zituen ere bai. Bereak dira, esaterako, San Nikolas elizako Urrikalmenduarena eta San Krispin-Krispinianoaren erretaulak, 1752tik 1756ra Juan de Agirrerekin batera eginak. Eliza berean, bera bakarrik, San Blas eta San Nikolasena egin zituen, 1756tik 1758ra. Erretaula horien eskulturak Juan Pascual de Menak egin zituen.
Beste motatako lanak ere egin zituen.

## Kanpo loturak

* (Gaztelaniaz):Historiaren Errege Akademiaren webgunea.
* Datuak: Q5953231
# Juan de La Cosa

Juan de La Cosa (Enkarterri, Castro Urdiales edo Santoña, 1449 ? - Tierra Firma, egungo Kolonbia, 1510eko otsailaren 28a) kantabriar itsasgizon eta kosmografoa izan zen. Haren jaioterria ez da zehazki ezagutzen (Castro aldean ziurrenik), baina Juan Vizcaíno deitu zioten beti (1476 arte Castro Urdiales Bizkaiko hiria izan zen); izan ere, euskalduna zen. Esteban Garibaik Juan Lakotza deitzen zion hil eta hamarkada batzuk geroago.
Jakituria handiko itsasgizona zen eta Kristobal Kolonen laguntzaile izan zen Ameriketako lehen bi bidaietan. Tirabira handiak izan zituen Kolonekin, eta Alonso de Ojedarekin egin zuen Ameriketarako hirugarren bidaldia (1499-1500). Bidaia haren ondotik egin zuen Juan de La Cosak bere mapamundi ospetsua, Ameriketako kontinentea (Antilletatik Amazonas ibaira), Europa eta Afrikarekin batera, erakusten duen munduko lehen karta. Kantaurialdeko itsasertzaren mapa ugari prestatu zituen eta beste lau bidaia egin zituen Ameriketara. Kolonbiako indiarren aurkako gudu batean hil zen 1510ean.

## Oharrak

* ↑ XV. mendetik XIX. mende hasiera arte, ohikoa izaten zen euskaldunei gaztelaniaz vizcaíno deitzea.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Ingelesez) Douglass, William A.; Bilbao, Jon. (2005-07-26). Amerikanuak: Basques In The New World. University of Nevada Press, 70 or. ISBN 9780874176254. (Noiz kontsultatua: 2019-06-04).

## Kanpo estekak

* Joseba Aurkenerena: Joan Lakotza, itsasgizon eta kartografo handia.
* Datuak: Q345620
* Multimedia: Juan de la Cosa / Q345620
# Juan de Fuca plaka

Juan de Fuca plaka Ipar Amerikako plakaren mendebaldeko ertzaren iparraldean subduzitzen den plaka tektoniko bat da. Juan de Fuca esploratzailearen izena darama. Hegoaldean, San Andres failarekin muga egiten du, eta, mendebaldean, Pazifikoko plakarekin. Juan de Fuca Plaka, hiru zatitan apurtu zen. Horietatik, erdialdeko zatia da Juan de Fuca izena daramana, hegoaldekoa, Gorda Plaka eta, iparraldekoa, Esploratzailearen Plaka deitzen diren bitartean, Nazcako plakarekin eta Cocosko plakarekin batera, Juan de Fuca plaka da Farallon plakaren azken hondarretako bat.
Plaka honek, subduzitzean, Kaskadiako sumendi katea eratu du, Ozeano Bareko Suzko Eraztunaren zati dena, Ipar Amerikaren mendebaldeko kostaldearekin batera, Britainiar Kolunbiatik (Kanada) Kalifornia iparralderaino (Ameriketako Estatu Batuak).
Juan de Fuca plakan egon zen azken lurrikara handia Kaskadiako lurrikara izan zen, 9. mailakoa. Japoniako artxibategiak aztertuta, 1700eko urtarrilaren 26an gertatu zela ondorioztatu da.

## Ikus, gainera

* Plaka tektonikoen zerrenda

## Kanpo estekak

* Datuak: Q860385
* Multimedia: Juan de Fuca tectonic plate / Q860385
# Juan de Herrera

Juan de Herrera (Movellán, Valdáliga, Kantabria, 1530 – Madril, 1597ko urtarrilaren 15a) arkitekto, geometra eta matematikaria izan zen, Espainian arkitektura pizkundetarra berritu zuena. Berezko estiloa garatu zuen, gerora Herrerar deitua, Filipe II.aren eta Espainiar Inperioko arkitekturaren ezaugarri izan zena urte askotan. Serlio eta Vignolaren jarraitzaile eta Espainiako Errenazimentuko arkitektorik behinena da Juan de Herrera. Haren izena daraman estiloaren ezaugarriak, apaindurarik eza, horma sendoak, lerro geometrikoen eta gainazal lauen nagusitasuna dira.

## Bizitza

Valladoliden ikasi eta oso gazterik joan zen Italia, Alemania eta Flandriara (1548). Gero Karlos V.a Espainiakoaren armadarekin berriro izan zen Flandesen (1553). Karlos V.a hil zenean, Filipe II.a Espainiakoaren zerbitzura jarri zen. 1563an Juan Bautista de Toledoren zuzendaritzapean egiten ari ziren El Escorial monasterioan hasi zen lanean. Toledo hil zenean, erregeak obren buru ezarri zuen Herrera (1567-1584), eta berak egin zituen monasterioko aurrealde nagusia eta eliza. Erregearen arkitekto izendatu zutenean, erregetzaren eraikuntza guztien ikuskari bihurtu zen. Herreraren planoen arabera eginak dira, besteak beste, Toledoko alkazarreko hegoaldeko aurrealdea, Sevillako lonja eta Aranjuezko jauregiaren berrikuntza. Herreraren obra nagusia, ordea, Valladolideko katedrala izatekoa zen. Rodrigo Gil, hasierako arkitektoa, hil zelarik, proiektua erabat berritu zuen. 1589an eman zitzaion hasiera obra eskergari (XIX. mendean bukatu zen, hasierako proiektua aldatu eta murrizturik). Madrilgo hirigintzaren berrikuntzan ere esku hartu zuen Herrerak.

## Lan nagusiak

* Aranjuezko errege jauregia (1561).
* El Escorial jauregi-monasterioa (1563).
* Toledoko alkazarraren hego fatxada (1571 – 1585).
* Sevillako lonja, egungo Indietako Artxiboa (1583).
* Toledoko udaletxea.
* Valladolideko katedrala (1589).
* Segoviako zubia, Madril.
* Segoviako Monetaren Etxea.

## Ikus, gainera

* Herrerar arkitektura

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q363914
* Multimedia: Juan de Herrera / Q363914
# Juan de Juanes

Juan de Juanes (Fuente la Higuera edo Valentzia, c. 1507 edo 1523-Bocairente, 1579ko abenduak 21), Bere benetako izena Vicente Juan Macip (MaÇip) Navarro margolari Espainiar bat izan zen. Espainiako errenazimenduaren ikonografia erlijiosoko sortzaile garrantzitsuenetako bat da.

## Bizitza eta Obrak

Juan de Juanesen lehenengo obrak bere aitarekin (Vicente Macip) egin zituen. Justo horregatik arazo serioak izan dituzte 1550 urtea baino beraien lehenagoko obren egiletasuna egiaztatzeko. Norena den jakiteko arazo gehien dituen obra Segorbeko Katedraleko Erretaulako taulak da .
Bere aitaren lantegian eratuta, 1534an San Eloyen erretaulaz arduratu zen jada bakarrik, Santa Catalinaren elizan, 1584ko sute batean kaltetu eta Francisco Ribaltak kopiatutakoa. Juanek Italiar influentzia izan zuen bere margolanetan ,batez ere Sebastiano del Piomborena, baina ez dakite Italian ikasi egin zuen edo Valentziako erresuma heltzen ziren atzerriko obren eragina izan zen (bere aitak bezala),eta Piomboren obara asko heltzen ziren Valentziako erresuma.
Jeronima Comesekin ezkonduta egon zen, eta honekin hiru seme-alaba izan zituen. Mutil bat, Vicente Joanes ,ere margolari ospetsu bat izan zena eta bi neska, ere margolariak; Dorotea eta Margarita Joanes.
Garaiko Valentzian Juan de Juanes oso ospetsua izan zen, eta hiriko giro humanistikoekin harremanetan, bere izen propioa latinizatu egin zuen.
Batez ere ikonografia erlijiosoan zentratu egin zen ez zuen lan profanorik egin; Bere lanik ospetsuenak, La Santa Cena , Donostia Sinagogan, La Sagrada Familia, Iturri-Elizako erretaula Pikondoa, Asunción de Nuestra Señora, Agnesio Venerablearen Ezkontza mistikoak (errenazimentuaren adibide ona), Venerable emailearen erretratua eta La Inmaculada Concepción. Azken hori Juan de Juanesen maisulan bezala konsideratuta dago .

## Erreferentziak

* ↑ Gran Enciclopedia Temática de la Comunidad Valenciana. Geografía Editorial Prensa Valenciana.
* ↑ Voz «Juan de Juanes», Museo del Prado. Enciclopedia en línea.
* ↑ Así lo afirma Ángel Dotor, op. cit., p. 30. Los libros de bautismos de Fuente la Higuera comienzan en 1535, por lo que no ha podido encontrarse su partida de bautismo, si bien es tradición local muy asentada que Juan de Juanes nació en dicha localidad.
* Datuak: Q11287651
* Multimedia: Joan de Joanes / Q11287651
# Juan de Landa

    Beste esanahi batzuen berri izateko, ikus: «Juan Landa (argipena)»
Juan Crisóstomo Pisón Pagoaga Landa (Mutriku, 1894ko urtarrilaren 27a - ib., 1968ko otsailaren 18a), Juan de Landa izen artistikoz ezaguna, gipuzkoar abeslari eta aktorea izan zen.
Zenbait emanaldi egin ondoren, Metropolitan Opera Housen abestu zuen. Soinudun zinemarekin batera hasi zen Hollywooden, gaztelaniazko bertsioak egiten. Espainiako Gerra Zibila eta gero, Europara joan eta Luchino Viscontiren Ossessione filmean aritu zen.

## Filmografia hautatua

* En cada puerto un amor (1931)
* Il pirata sono io! (1940)
* Il peccato di Rogelia Sanchez (1940)
* Santa Rogelia (1940)
* Ossessione (1943)
* La fiesta sigue (1948)
* El tambor del Bruch (1948)
* En un rincón de España (1949)
* Una mujer cualquiera (1949)
* La familia Vila (1950)
* Alina (1950)
* La esfinge maragata (1950)
* Il Sogno di Zorro (1952)
* Redenzione (1952)
* Beat the Devil (1953)
* Faustina (1957)

## Erreferentziak

* ↑ Bacon, Henry. (1998). Visconti: Explorations of Beauty and Decay. Cambridge University Press, 248 or..
* Datuak: Q15713611
* Multimedia: Juan de Landa (actor) / Q15713611
# Iruñe Astitz

Iruñe Astitz Larunbe (Interneten, @arkkuso izenarekin ezaguna; Barañain, Nafarroa Garaia, 1991ko maiatzaren 22a) kazetaria eta sareko euskarazko eduki sortzailea da.
Hainbat sare sozialetan sortzen du edukia: Twitter, Instagram, Tik Tok, Youtube eta Twitch. 2014an hasi zen Youtuben bideoak egiten (hasiera hartan EstratoWhat izena zuen kanalak) eta 2020 urtetik aurrera Twitchen aritzen da batez ere.
Twitch plataforman euskararen presentzia indartzeko egin zen #3000Twitz kanpainaren sustatzaileetako bat izan zen, Ainhoa Azkue Nebukai eta Game Erauntsiarekin batera.

## Erreferentziak

* ↑ Gorraiz, Uxue Rey. ««Marisaltsera bat naiz, eta ‘saltseoa’ eskaini nahi dut, kalitatezkoa»» Berria (Noiz kontsultatua: 2022-02-12).
* ↑ Burutü. (2017-03-06). «Euskal komunitatea eta Youtube» Burutu (Noiz kontsultatua: 2022-02-12).
* ↑ Tubia, Iker. «Komunitate bati, zuzenean» Berria (Noiz kontsultatua: 2022-02-12).
* ↑ «#3000Twitz - Game Erauntsia - Bideojokoak euskaraz» gamerauntsia.eus (Noiz kontsultatua: 2022-02-12).
* ↑ «Sarean euskara ikusarazteko #3000Twitz kanpaina abiatu dute» Argia (Noiz kontsultatua: 2022-02-12).

## Kapo estekak

* Datuak: Q110900674
# Iruñarri

Iruñarri edo Iruinarri (antzinako izena Elazmuino) Nafarroako Malerreka eskualdeko Eratsun udalerriaren lursailetan kokatzen den mendia da. 1.051 metroko garaiera du. Bere gailurrean telebista eta irrati seinalea ematen duen hainbat antena daude, hauetara ailegatzeko NA-170 errepidetik desbideratu eta goruntz gailurreraino doan mendi-bide bat dago.

## Abiapuntuak

* NA-170 errepidetik desbideratu eta goruntz gailurreraino doan mendi-bide bat dago. Oinez nahiz ibilgailuz joan daiteke.
* Ezkurrako mendatetik, oinez: ordu bat eta 45 minutu.
* Ezkurra udalerriko herrigunetik, oinez: ordu bat eta 30 minutu.

## Esanahia

Mikel Belasco hizkuntzalariak adierazten duen bezala, izendapena euskarazko harri eta Iruñea hitzetatik dator. Honela bada, literalki itzuli ezkero "Iruñeko harria" esan nahiko luke.

## Kanpo estekak

* Iruinarri mendia luberri.net webgunean
* Iruinarri mendiari buruzko argazkiak (Gaztelaniaz)
* El menhir de Iruñarri, Lugares singulares. José A. Perales. Diario de Navarra egunkaria. (Gaztelaniaz)
* Datuak: Q12259804
# Iruñarriko zutarria

Iruñarriko zutarria Nafarroako Iruñarri mendiaren hegoaldeko magalean dagoen zutarria da, gailurretik oso hurbil. Eratsun udalerriaren lursailetan dago.
1.000 metroko garaieran dago. Ezkurra eta Zubieta udalerrien doan NA-170 errepideko bihurgune itxi batean (Eratsungo desbideraketatik hurbil) desbideratu eta sigi-saga goruntz gailurrera daraman mendi-pistaren azken zatitik 50 metrotara maldan behera ongi ikus daiteke, hortaz autoz nahiz oinez bertaratu daiteke.
Gaur egun zutarri honek duen ospea dela eta, mendi osoak Iruinarri edo Iruñarri izena hartu du, baina antzina Elazmuino edo Elazmuño deitzen zen.
* Iruñarri edo Elazmuino mendiko zutarria, atzean gailurra eta antenak ikusten dira.
* Bilboko Arte Eder Museoa

## Mitologia

Euskal mitologiarkin lotura duen kokalekua da, zutarriari buruzko hainbat kondaira edo kontakizun daudelarik. Dena den, bertako seinaleak Historiaurrekoa dela adierazten du.
Hainbat kondairen arabera Sansonek harritzar hau Donostiako Igeldo menditik edota Ultzamaldeko Beruete udalerriko Otsolako goilarretik hona jaurtiki omen zuen. Aldiz, beste batzuen esanetan Errolan edota jentilak izan omen ziren. Beste harritzar edo zutarrien kasuetan aipatu ohi den bezala, harkaitza bere jaurtiketa ibilbidean motz gelditu eta Euskal Pirinioetako txoko honetan erori omen zen.

## Erreferentziak

* ↑ https://web.archive.org/web/20100420073410/http://www.diariodenavarra.es/20090104/especiales/rincones-singulares/el-menhir-irunarri.html?val=0&sec=20090104 El menhir de Iruñarri, Lugares singulares. José A. Perales. Diario de Navarra egunkaria

## Kanpo estekak

* El menhir de Iruñarri, Lugares singulares. José A. Perales. Diario de Navarra egunkaria. (Gaztelaniaz)
* Datuak: Q25474815
* Multimedia: Iruñarri / Q25474815
# Iruña kafea (Iruñea)

    Artikulu hau Iruñeko kafetegiari buruzkoa da; beste esanahietarako, ikus «Iruña Kafetegia».
Iruña kafea (gaztelaniaz: Café Iruña) Iruñeko kafetegi historiko eta ospetsua da, Gazteluko plazan dagoena. 1888an sortua, entzute handia du iruindarren artean. Barnealdeak XIX. mende amaierako eta XX.aren hasierako kafetegi dotore baten giro eta apaindurak ditu. Kanpoaldean, berriz, terraza ederra Gazteluko plazan.
1903an, izen eta tankera bereko kafetegi bat ireki zuten Bilbon.

## Historia

Iruindar talde batek sortu zuen Iruña kafea 1888an. Hirian argi elektrikoa izan zuen lehenbiziko edaritegia izan zen. Garaiko egunkarien arabera, San Fermin aurreko egunetan ireki zuten, eta "arkupeetaraino bete zen". Harrezkero, iruindarren bilgune garrantzitsua eta kanpotarren topagunea izan zen. Ernest Hemingway idazleak ospetsu bilakatu zuen, bertan elkartzen baitziren The Sun Also Rises eleberriko protagonistak.

### Gamazada

1894ko otsailaren 18an, Gamazadako gertakarietan, manifestazio erraldoi bat antolatu zen Castejónen. Hori zela eta, Arana Goiri anaiek eta beste abertzale batzuek tren berezi bat antolatu zuten Bilbotik Iruñera joateko.
Iruña kafean, Sabino eta Luis Arana anaiek estandarte bat diseinatu zuten manifestaziora eramateko. Askoren ustez, estandarte hori Ikurrinaren aurrekaria izan zen: hondo zuriaren gainean San Andresen gurutze berdea zeukan, eta honako esaldiak hizki gorrietan:
| « | Jaun-Goikua eta Lagi-Zarra. - Bizkaitarrak agur eiten deutse Naparrei. Dios y Ley Vieja. - Vizcaya saluda a los Navarros.. | » |
Estanislao Arantzadi nafar diputatuaren Juana emazteak brodatu zuen zutoihala.

## Irudi galeria

* Iruña kafearen barnealdea.
* Sarrera.
* Gazteluko plazatik ikusia.
* Barnealdea.
* Atea eta emakumezkoen eskulturak.
* Eskailera.
* Barnealdea.

## Ikus gainera

* Iruña kafea (Bilbo)

## Erreferentziak

* 1 2 Iruña Kafea eta Hemingway. pamplona.es (Noiz kontsultatua: 2024-6-23).
* ↑ Cafe Iruña: historia. cafeiruna.com (Noiz kontsultatua: 2024-6-24).
* 1 2 Estornés Zubizarreta, Idoia. Gamazada. Auñamendi Entziklopedia [on line], 2024, aunamendi.eusko-ikaskuntza.eus (Noiz kontsultatua: 2024-6-24).
* ↑ Ikurriña. amarauna.euskadi.eus (Noiz kontsultatua: 2024-6-24).
* ↑ Del Laurac bat a la Ikurriña de Sabino Arana. nabarralde.eus (Noiz kontsultatua: 2024-6-24).

## Kanpo estekak

* Iruña kafearen webgunea (Gaztelaniaz) (Ingelesez) (Frantsesez)
* Datuak: Q12259802
* Multimedia: Café Iruña (Pamplona) / Q12259802
# Iruña merkataritza-gunea

Eroski Iruña Nafarroako Iruñea udalerriaren ipar-mendebaldean dagoen merkataritza-gune bat da, Berriozar udalerriaren alboan. Eroski kooperatibak Iruñerrian duen merkataritza-gune nagusi eta handiena da.
Santa Luzia-Soltxate eremuan dago.

## Historia

1991. urtean inauguratu zen.

## Ordutegia

* Astelehenetik larunbatera, 09:00etatik 22:00etara.

## Erreferentziak

* ↑ "Zona Noroeste: en los límites entre Pamplona y Berriozar, en el eje de comunicación con San Sebastián y Vitoria/Gazteiz, se encuentra el centro comercial Eroski, que lo forman el hipermercado del mismo nombre y su pequeña galería comercial, así como varios edificios más que acogen los establecimientos de venta especializada en juguetes, bricolaje, descuentos en alimentación, una gasolina de Eroski y una tienda de repuestos del automóvil. La implantación del centro comercial se inicia en 1991 con la instalación del hipermercado", Los Centros Comerciales y Pamplona: ¿Transforman los discursos sobre la ciudad?, Andoni Iso Tinoco, Euskonews.com (Gaztelaniaz)

## Kanpo estekak

* Datuak: Q25475727
# Kaunasko konderria

Kaunasko konderria (Kauno apskritis lituanieraz) Lituaniako 10 konderrietako bat da. Bere hiruburua Kaunas da. 8.089 km²ko azalera du eta bertan 673.706 biztanle bizi dira.
Kaunasko udalerriak ondorengoak dira:
* Birštonas udalerria
* Jonava barrutiko udalerria
* Kaunas hiriko udalerria
* Kaunas barrutiko udalerria
* Kaišiadorys barrutiko udalerria
* Kėdainiai barrutiko udalerria
* Prienai barrutiko udalerria
* Raseiniai barrutiko udalerria

## Kanpo estekak

* Datuak: Q853861
* Multimedia: Kaunas County / Q853861
# Kaupangerko egurrezko eliza

Kaupangerko egurrezko eliza, norvegieraz: Øye stavkyrkje, Norvegiako Kaupanger herrian dagoen stavkirke eliza bat da, Vestland konderriko Sogndal udalerrian.
Elizaren aipamen antzinakoena 1308. urtekoa da, enborren azterketa dendrokronologikoen arabera, 1137 artean eraikia izan zen.
* Datuak: Q1377483
* Multimedia: Kaupanger stave church / Q1377483
# Kaunasko urtegia

Kaunasko urtegia (lituanieraz: Kauno marios) Niemen ibaiaren urtegia da, Lituaniako aintzira artifizialik handiena osatzen duena. 1959. urtean sobietarrek eraikia, bere azalera 63,5 km²-koa da (herrialde osoko %0,1 inguru).

## Kanpo estekak

* Datuak: Q1737137
* Multimedia: Kaunas Lagoon / Q1737137
# Kauniainen

Grankulla / Kauniainen :
| Armarria ||
| Berezko izena | Grankulla stad (suedieraz) Kauniaisten kaupunki (finlandieraz) |
| Herrialdea Eskualdea Azpieskualdea | Finlandia Nilandia eskualdea Helsinki azpieskualdea |
| Alkatea | Torsten Widén |
| Sorrera | 1920 |
| Koordenatuak | 60°12′35″N 24°43′45″E﻿ / ﻿60.20972°N 24.72917°E﻿ / 60.20972; 24.72917 |
| Azalera - Ur-azalera | 6 km² 0,12 km² (%2) |
| Biztanleria Dentsitatea Lehen hizkuntza - Finlandiera - Suediera - Besteak | 8.681 (2010.12.31) 1.476 bizt/km² (2009) % 58,5 (ofiziala) % 37,7 (ofiziala) % 3,8 |
| Webgune ofiziala | (Finlandieraz) (Ingelesez) (Suedieraz) |
Kauniainen (Finlandieraz ahozkatuta: [ˈkɑuniˌɑinen]; Suedieraz: Grankulla) 8.487 biztanleko (2009ko ekainaren 30ean) herri txiki bat da, Helsinkiko Zonalde Metropolitarrean kokatua. Espoo hiriak inguratzen du. Kauniainen korporazio batek sortua izan zen 1906an, AB Grankulla, lurralde zati bat auzo bat sortzeko banandu zuenean. Danderyd-en, Estokolmon (Suedia) antzeko zer-edo-zer pasatu zela esan daiteke.

## Erreferentziak

* ↑ Maanmittauslaitos
* ↑ Väestorekisterikeskus 2010.12.31
* ↑ Väestorekisterikeskus 2009

## Kanpo estekak

* Datuak: Q208287
* Multimedia: Kauniainen / Q208287
# Kaunakes

Kaunakesa (antzinako grezieraz: καυνάκης edo γαυνάκης; akaderaz: 𒌆𒄖𒅘𒆪, $^{TÚG}$GU-NAK-KU) artilezko jantzia zen, antzinako Mesopotamia eta Persian erabiltzen zena. Gizonek gona itxurakoa jantzi ohi zuten, eta emakumeek longain itxurakoa.

## Erreferentziak

* ↑ γαυνάκης, translate.academic.ru
* ↑ Chicago Assyrian Dictionary, Volume 5. .

## Kanpo estekak

* Datuak: Q1347270
* Multimedia: Kaunakes / Q1347270